# **11. ลูกหนี้ภายใต้สัญญากับหน่วยงานของรัฐ/ ลูกหนี้ที่จะถึงกำหนดชำระในอนาคตภายใต้สัญญากับหน่วยงาน ของรัฐ**

ลูกหนี้ดังกล่าว ประกอบด้วยรายการดังต่อไปนี้

1. การให้บริการเดินรถ ซ่อมบำรุง และจัดหาขบวนรถไฟฟ้าสำหรับส่วนต่อขยายสายสีลมและ สายสุขุมวิท และสายหลักหลังจากสิ้นสุดสัมปทานเดิมภายใต้สัญญาการให้บริการเดินรถและ ซ่อมบำรุงโครงการระบบขนส่งมวลชนกรุงเทพมหานคร ตามที่กล่าวไว้ในหมายเหตุประกอบงบการเงินข้อ 1.2.1 ข) กลุ่มบริษัทจะให้บริการเดินรถ ซ่อมบำรุง และจัดหาขบวนรถไฟฟ้า ตามเงื่อนไขและช่วงเวลาที่ระบุไว้และจะได้รับค่าตอบแทนคงที่รายเดือนตลอดอายุสัมปทานตามที่ระบุไว้ในสัญญา กรุงเทพธนาคมมีสิทธิที่จะซื้อขบวนรถไฟฟ้า ตามราคาที่ระบุไว้ ณ วันสิ้นสุดของสัญญา
2. การให้บริการเดินรถ ซ่อมบำรุง และจัดหาขบวนรถไฟฟ้าสำหรับโครงการรถไฟฟ้าสายสีเขียว ภายใต้สัญญาการให้บริการเดินรถและซ่อมบำรุงโครงการรถไฟฟ้าสายสีเขียว ช่วงหมอชิต-สะพานใหม่-คูคต และช่วงแบริ่ง-สมุทรปราการ ตามที่กล่าวไว้ในหมายเหตุประกอบงบการเงินข้อ 1.2.1 ค) กลุ่มบริษัทจะให้บริการเดินรถ ซ่อมบำรุง และจัดหาขบวนรถไฟฟ้า ตามเงื่อนไขและช่วงเวลาที่ระบุไว้และจะได้รับค่าตอบแทนคงที่รายเดือนตลอดอายุสัมปทานตามที่ระบุไว้ในสัญญา
3. การให้บริการเดินรถ ซ่อมบำรุง และจัดหาขบวนรถไฟฟ้าสำหรับโครงการรถไฟฟ้าสายสีทอง ภายใต้สัญญาการให้บริการเดินรถและซ่อมบำรุงโครงการระบบขนส่งมวลชนขนาดรองสายสีทองระยะที่ 1 (สถานีรถไฟฟ้ากรุงธนบุรี- สำนักงานเขตคลองสาน) ตามที่กล่าวไว้ในหมายเหตุประกอบ งบการเงินข้อ 1.2.2 ก) กลุ่มบริษัทจะให้บริการเดินรถ ซ่อมบำรุง และจัดหาขบวนรถไฟฟ้า ตามเงื่อนไขและช่วงเวลาที่ระบุไว้และจะได้รับค่าตอบแทนคงที่รายเดือนตลอดอายุสัมปทานตามที่ระบุไว้ในสัญญา กรุงเทพธนาคมมีสิทธิที่จะซื้อขบวนรถไฟฟ้า ตามราคาที่ระบุไว้ ณ วันสิ้นสุดของสัญญา
4. การออกแบบและก่อสร้างงานโยธาที่เกี่ยวข้องกับโครงการรถไฟฟ้าสายสีชมพูและโครงการรถไฟฟ้าสายสีเหลือง ตามที่กล่าวไว้ในหมายเหตุประกอบงบการเงินข้อ 1.2.3 กลุ่มบริษัทจะออกแบบและก่อสร้างตามเงื่อนไขและช่วงเวลาที่ระบุไว้และจะได้รับค่าตอบแทนคงที่รายปี เป็นระยะเวลา 10 ปี นับตั้งแต่วันที่ได้รับหนังสือรับรองการเริ่มให้บริการเดินรถไฟฟ้าจาก รฟม. โดยมีเงื่อนไขตามที่ระบุไว้ในสัญญา